Komisijos reglamentas (EB) Nr. 933/94
1994 m. balandžio 27 d.
nustatantis augalų apsaugos priemonių veikliąsias medžiagas ir skiriantis ataskaitų rengėjas valstybes nares Komisijos reglamentui (EEB) Nr. 3600/92 įgyvendinti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su pakeitimais, padarytais Komisijos direktyva 93/71/EEB [2],
atsižvelgdama į 1992 m. gruodžio 11 d. Komisijos reglamentą (EEB) Nr. 3600/92, nustatantį išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles [3], ypač į jo 5 straipsnio 2 dalį,
kadangi valstybių narių kaip ataskaitų rengėjų dalyvavimas darbo programoje, numatytoje Direktyvos 91/414/EEB 8 straipsnio 2 dalyje, nustatytas Reglamente (EEB) Nr. 3600/92, ypač jo 5 straipsnio 2 ir 4 dalyse;
kadangi Komisija gavo pranešimus dėl 89 iš 90 veikliųjų medžiagų, išvardytų Reglamento (EEB) Nr. 3600/92 I priede;
kadangi išnagrinėjus pranešimus turi būti priimtas sprendimas dėl veikliųjų medžiagų įvertinimo pagal Reglamentą (EEB) Nr. 3600/92 ir dėl ataskaitų rengėjos valstybės narės paskyrimo kiekvienai iš šių veikliųjų medžiagų įvertinti;
kadangi, be to, turi būti priimtas sprendimas dėl dokumentų ir kitos techninės arba mokslinės informacijos pateikimo ataskaitų rengėjai valstybei narei termino;
kadangi pranešimai turėjo būti pateikti laiku, atitikti pavyzdį, pateiktą Reglamento (EEB) Nr. 3600/92 II priede, būti išsamūs ir pateikti įsipareigojimus, numatytus šio pavyzdžio 5 dalyje; kadangi į pranešimus, neatitinkančius šių reikalavimų, negalėjo būti atsižvelgiama, o vėliau jie negalėjo būti įrašyti į sąrašą;
kadangi gamintojų, kurie pateikė pranešimus, atitinkančius pirmiau minėtus reikalavimus, pavadinimas ir adresai turėtų būti skelbiami siekiant užtikrinti, kad būtų užmegzti ryšiai kolektyviniams dokumentams pateikti;
kadangi vertėtų nurodyti kiekvienos valstybės narės paskirtos institucijos pavadinimą ir adresą remiantis Reglamento (EEB) Nr. 3600/92 3 straipsniu, kad būtų užtikrinta, jog dokumentai ir kita informacija būtų pateikti institucijai, paskirtai priimti ir tvarkyti tokią informaciją;
kadangi šiame reglamente numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
1. Veikliųjų medžiagų, kurios bus vertinamos pagal Reglamentą (EEB) Nr. 3600/92, sąrašas pateikiamas šio reglamento I priedo A skiltyje.
2. Valstybė narė, paskirta ataskaitų rengėja valstybe nare informacijai apie tam tikras medžiagas, nurodytas 1 dalyje, įvertinti, nurodoma I priedo B skiltyje prie atitinkamos veikliosios medžiagos.
3. Gamintojai, laiku pateikę pranešimą pagal Reglamento (EEB) Nr. 3600/92 4 straipsnio 2 dalį šio reglamento I priedo C skiltyje yra išvardyti trijų raidžių kodu prie atitinkamos veikliosios medžiagos. Kiekvieno gamintojo pavadinimas ir adresas nurodomas kiekvienam kodui šio reglamento II priede.
4. Kiekvienos valstybės narės paskirtos institucijos pavadinimas ir adresas pagal Reglamento (EEB) Nr. 3600/92 3 straipsnį yra nurodyti šio reglamento III priede.
2 straipsnis
Galutinis terminas pateikti ataskaitų rengėjai valstybei narei Reglamento (EEB) Nr. 3600/92 5 straipsnio 4 dalies trečiojoje įtraukoje nurodytus dokumentus ir informaciją yra 1995 m. balandžio 30 d.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. balandžio 27 d.